**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 1. februára 2023 o 17.00 hod.**

**Prítomní:** Marta Kunová, starostka obce

**Poslanci:**  Mgr. Marta Bulejková, Ing. Lukáš Čičo, Ivan Čulen, Eva Mráziková,

Ing, Maroš Plško

**Hlavná kontrolórka obce:** Ing. Goláňová Katarína

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení z predchádzajúceho zastupiteľstva
4. Správa o kontrolnej činnosti HK za rok 2022
5. Stanovisko HK k návrhu rozpočtu na rok 2023 a  na roky 2024,2025
6. Návrh rozpočtu obce Hrabovka na rok 2023 a na roky 2024,2025
7. Úprava rozpočtu k 31.12.2022
8. Dodatok k zmluvám o zriadení vecného bremena – verejný vodovod
9. Plán kultúrnej činnosti na rok 2023
10. Rôzne
11. Diskusia
12. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Marta Kunová, ktorá konštatovala, že vzhľadom na prítomnosť všetkých poslancov je obecné zastupiteľstvo uznášania schopné. Zároveň predložila prítomným poslancom návrh programu rokovania obecného zastupiteľstva. Poslankyňa Mráziková predložila e-mailom návrh na doplnenie programu, podľa vyjadrenia starostky tento návrh bol zahrnutý v bode rôzne. Starostka dala hlasovať a poslanci hlasovaním **schválili** programrokovaniaobecného zastupiteľstva.

**Prítomní: 5 Za: 4 Proti: 0 Zdržal sa:** **1**

**2. Určenie zapisovateľa a overovateľov zápisnice**

Starostka určila overovateľov zápisnice: Ing. Lukáš Čičo, Eva Mráziková

Zapisovateľka: Mgr. Janka Štefánková, pracovníčka obecného úradu

**3. Kontrola uznesení z predchádzajúceho zastupiteľstva**

Hlavná kontrolórka obce predniesla správu o kontrole uznesení zo zasadnutia obecného zastupiteľstva zo dňa 21.12.2022. Konštatovala, že všetky uznesenia boli splnené. Poslanci správu zobrali **na vedomie.**

**Hlasovanie:**

**Prítomní: 5 Za: 5 Proti: 0 Zdržal sa:** **0**

**4. Správa o kontrolnej činnosti HK za rok 2022**

Hlavná kontrolórka obce predložila poslancom materiál so súhrnnou správou o kontrolnej činnosti hlavného kontrolóra v roku 2022. Predložený dokument zobrali poslanci **na vedomie**.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**5. Stanovisko HK k návrhu rozpočtu na rok 2023 a  na roky 2024,2025**

Hlavná kontrolórka obce predložila obecnému zastupiteľstvu Stanovisko HK k návrhu rozpočtu na rok 2023 a na roky 2024, 2025 so záverom prijať predložený návrh rozpočtu. Predmetný dokument dostali poslanci e-mailom pred rokovaním obecného zastupiteľstva a taktiež bol zverejnený na úradnej tabuli obce Hrabovka. Poslanci predložené stanovisko zobrali poslanci **na vedomie.**

**Hlasovanie:**

**Prítomní: 5 Za: 5 Proti: 0 Zdržal sa:** **0**

**6. Návrh rozpočtu obce Hrabovka na rok 2023 a na roky 2024, 2025**

Návrh rozpočtu na rok 2023 a výhľadovo na roky 2024 a 2025 bola spracovaný a vyvesený na úradnej tabuli obce Hrabovka 15 dní pred zasadnutím obecného zastupiteľstva v Hrabovke. Poslanci dostali predmetný návrh e-mailom spolu so Stanoviskom hlavnej kontrolórky k spracovanému návrhu. Starostka konštatovala, že oproti pôvodnému návrhu je zmena vo výške výnosov z podielu dane , ktorá bola upravená a navýšená zo strany MF SR o cca 5 tis. EUR a tieto boli úmerne rozložené do výdavkov rozpočtu na položku energií a na zhotovenie oplotenia čerpacej stanice Mlyn-I. ochranné pásmo. Poslanci mali len doplňujúce otázky k položke energií, hlavne čo sa týka posledných informácií o náraste cien za plyn a elektrickú energiu. Po skončení rozpravy k rozpočtu vyzvala starostka poslancov k hlasovaniu o návrhu rozpočtu na rok 2023, výsledkom čoho bolo **schválenie** predloženého návrhu rozpočtu na rok 2023 a roky 2024,2025 .

**Hlasovanie:**

**Prítomní: 5 Za: 4 Proti: 0 Zdržal sa:** **1**

**7. Úprava rozpočtu k 31.12.2022**

Poslanci obdržali e-mailom návrh na úpravu rozpočtu – čerpanie podľa skutočnosti k 31.12.2022. Rozpočtové opatrenie obsahuje položky, ktoré bolo treba upraviť podľa skutočného čerpania rozpočtu. Poslanci nemali žiadny pozmeňujúci návrh a hlasovaním  schválili predloženú úpravu rozpočtu k 31.12.2022.

**Hlasovanie:**

**Prítomní: 5 Za: 4 Proti: 0 Zdržal sa:** **1**

**8. Dodatok k zmluvám o zriadení vecného bremena – verejný vodovod**

Poslanci obdržali e-mailom návrh Dodatku k zmluvám o zriadení vecného bremena. Jedná sa o zmluvy uzatvorené s Obcou Zamarovce a firmou TADe - dto - X spol. s r. o. V oboch zmluvách sa jedná o rovnakú opravu v texte **Čl. 2 bod. 1 Zmluvy o zriadení vecného bremena a Čl. 2 bod. 3 Zmluvy o zriadení vecného bremena.** Dodatky vypracoval právny zástupca obce Hrabovka a Dodatky po podpise oboma zmluvnými stranami budú vložené do katastra.

Poslanci obce Hrabovka schválili opravené znenie v Dodatku k zmluvám o vecnom bremene s Obcou Zamarovce a firmou TADe-dto-X spol.s.r.o. a poverili starostku obce podpisom predmetných Dodatkov.

**Hlasovanie:**

**Prítomní: 5 Za: 5 Proti: 0 Zdržal sa:** 0

**9. Plán kultúrnej činnosti na rok 2023**

Starostka obce predložila poslancom na rokovanie Plán kultúrnej činnosti obce Hrabovka na rok 2023. Plán bol vypracovaný na základe stretnutí s OZ Vĺčik, Jednotou dôchodcov a hasičmi. Hlavným kultúrnym podujatím v roku 2023 je oslava 600. výročia prvej písomnej zmienky o obci Hrabovka. Poslanec Plško – čo je v sume 5800 € zahrnuté. Starostka odpovedala, že sa jedná o predbežný rozpočet. Zatiaľ je objednané pódium, veľkokapacitný stan, prenosné toalety. Toto sa bude ešte postupne upresňovať podľa finančnej situácie obce a podľa programu, ktorý by sa pre toto podujatie organizoval. Podrobný rozpis predloží starostka na rokovanie obecného zastupiteľstva pred uskutočním tohto podujatia.

**Hlasovanie:**

**Prítomní: 5 Za: 5 Proti: 0 Zdržal sa:** 0

**10. Rôzne**

* Starostka informovala poslancov o žiadosti, ktorú zaslal na obecný úrad pán Stehel k riešeniu havarijnej situácie na vodovodnej prípojke do jeho domácnosti. K havárii sa vyjadrila poslankyňa Mráziková, ktorá v tom čase riešila túto haváriu. O situácii bolo informované aj obecné zastupiteľstvo na rokovaní 4.10.2022, nakoľko sa jedná o únik vody za vodomerom čiže porucha bola na strane odberateľa , kde bol vysoký únik vody 2189 m3 v sume 1860,65 €. Aj v minulosti boli podobné úniky v domácnostiach a všetky boli riešené splátkovým kalendárom. K tomuto sa vyjadrili v rozprave aj ďalší poslanci, ale spoločne skonštatovali, že keďže sa jedná o chybu na strane odberateľa je toto nutné riešiť na splátky. Poslanec Plško navrhol splátkový kalendár na 12 splátok.

Zároveň starostka informovala o množstve vody, ktoré sa z prameňa odčerpá ročne a porovnala roky 2021 a 2022. Taktiež informovala o poplatkoch za odber vody z prameňa nad 15000 m3 ročne. O návrhu dala starostka hlasovať a tento bol aj zo strany poslancov **schválený**.

**Hlasovanie:**

**Prítomní: 5 Za: 5 Proti: 0 Zdržal sa:** 0

* Poslanec Čičo – otázka ku kanalizácii v obci Hrabovka či je možnosť v tejto dobe nejako riešiť situáciu – starostka odpovedala, že momentálne aj keď sú výzvy, nie sú vhodné pre obec Hrabovka nakoľko obec je stále členom RVS Vlára-Váh, prostredníctvom ktorého by sme sa mali zapojiť do niektorej z výziev. RVS Vlára-Váh však nemá ešte doriešený projekt kanalizácie, ktorý realizoval od Hornej Súče až po Nemšovú a do ktorého obec Hrabovka nebola zahrnutá. Poslankyňa Bulejková reagovala, že tiež sleduje tieto výzvy a momentálne obec nie je finančne schopná sa do niektorej zapojiť samostatne najmä z dôvodu financovania spoluúčasti
* Z radov občanov – p. Hladká – dlhodobo je problém pri vjazde do obce okolo jej nehnuteľnosti. Na ceste dochádza k mnohopočetným dopravným nehodám, ktoré ohrozujú obyvateľov v tejto časti obce tak na majetku ako aj na živote. Zrejme by bolo vhodné riešiť to tým istým spôsobom ako to bolo v dolnej časti Hrabovky smerom od cintorína na Dolnú Súču, kde bol upravený povrch vozovky zo strany Správy ciest TSK.

K nehodovosti prispievajú však aj samotní vodiči neprimeranou rýchlosťou, ktorou jazdia cez obec. Poslankyňa Bulejková tiež apelovala na neprimeranú rýchlu jazdu vodičov v obci, keďže v dolnej časti od cintorína sa často pohybujú chodci a medzi nimi aj deti idúce zo školy. V tejto časti nie je chodník, chodci sa pohybujú po krajnici a je to v tejto časti veľmi nebezpečné. K problému sa vyjadrili poslanci a aj prítomní občania v krátkej rozprave. Poslanec Plško navrhol, aby starostka oslovila k spolupráci Policajný zbor v Nemšovej alebo Dopravný inšpektorát v Trenčíne. Meraním rýchlosti a sankciami by mohlo dôjsť aspoň k čiastočnej náprave. Poslanci odporučili osloviť Správu ciest TSK aby urgentne riešila situáciu s povrchom vozovky tak, aby sa zmiernilo riziko nehôd na minimum.

* Z radov občanov – p. Holúbek – cesta do Kútov je v katastrofálnom stave, jamy a výtlky spôsobujú poškodenie áut obyvateľov, ktorí tu bývajú. Poslanec Čulen navrhol aspoň čiastočné riešenie navoziť a upraviť povrch v tejto časti zbrúseným asfaltom. Starostka navrhla, že lepší by bol betón, ale to by bolo finančne nákladnejšie. Poslanec Plško – treba dať vypracovať cenovú ponuku, aby sa našiel čo najvhodnejší spôsob ako upraviť túto časť miestnej komunikácie.
* Z radov občanov – p. Čulenová – otázka prečo sa fakturoval svetelnotechnický posudok na súkromnú nehnuteľnosť? Poslankyňa Mráziková – bol vypracovaný na základe odpovede z OÚ Trenčín – odbor výstavby, ktorý posudzoval postup obce pri stavebnom konaní.

**11. Diskusia**

K bodu Rôzne nastala diskusia medzi poslancami a občanmi, ktorí boli prítomní na rokovaní obecného zastupiteľstva. Poslanec Čičo položil otázku aký je stav územného plánu čo sa týka sťažnosti podanej na Okresnú prokuratúru – starostka odpovedala, že dňa 30.1.2022 bol doručený na obecný úrad protest prokurátora, ktorý bude predmetom rokovania ďalšieho obecného zastupiteľstva.

**12. Záver**

Starostka poďakovala prítomným poslancom a občanom za účasť a ukončila rokovanie obecného zastupiteľstva.

**Obecné zastupiteľstvo v Hrabovke**

**Uznesenie č. 1-9/2023**

zo zasadnutia OZ v Hrabovke dňa 01.02 2023

***K bodu: Otvorenie zasadnutia***

**Uznesenie č. 1/2023**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva .

V Hrabovke, 01.02.2023

 Marta Kunová

 starostka obce

***K bodu: Kontrola uznesení z predchádzajúceho zasadnutia***

**Uznesenie č. 2/2023**

Obecné zastupiteľstvo v Hrabovke **b e r i e n a  v e d o m i e** správu o kontrole uznesení obecného zastupiteľstva v Hrabovke.

V Hrabovke, 01.02.2023

 Marta Kunová

 starostka obce

***K bodu: Správa o kontrolnej činnosti HK za rok 2022***

 **Uznesenie č. 3/2023**

Obecné zastupiteľstvo v Hrabovke  **b e r i e n a  v e d o m i e**  predloženú správu o kontrolnej činnosti HK rok 2022.

V Hrabovke, 01.02.2023

 Marta Kunová

 starostka obce

***K bodu: Stanovisko HK k návrhu rozpočtu na rok 2023 a  na roky 2024,2025***

 **Uznesenie č. 4/2023**

Obecné zastupiteľstvo v Hrabovke  **b e r i e n a  v e d o m i e** Stanovisko HK k návrhu rozpočtu na rok 2023 a na roky 2024, 2025.

V Hrabovke, 01.02.2023

 Marta Kunová

 starostka obce

***K bodu: Návrh rozpočtu obce Hrabovka na rok 2023 a na roky 2024, 2025***

 **Uznesenie č. 5/2023**

Obecné zastupiteľstvo v Hrabovke **s c h v a ľ u j e** predložený návrh rozpočtu na rok 2023 a na roky 2024, 2025 v členení:

|  |  |  |
| --- | --- | --- |
|  **Schválený rozpočet na rok 2023:**  | **Rozpočet na rok 2024** | **Rozpočet na rok 2025** |
| (v EUR) |  | (v EUR) |  | (v EUR) |  |
| 100 - daňové príjmy 139 210 | 140 657 |  | 155 093 |  |
| 200 - nedaňové príjmy 12 440 | 12 190 |  | 11 970 |  |
| 300 - granty a transfery 12 590 | 390 |  | 240 |  |
|  |  |  |  |  |  |
| **Príjmy spolu : 164 240**  | **153 237** |  | **167 303** |  |
|  |  |  |  |  |  |
| 600 - bežné výdavky 138 680 | 121 872 |  | 124 441 |  |
| 700 - kapitálové výdavky 23 560 | 21 365 |  | 32 862 |  |
| 800 - výdavkové fin.operácie 2 000 | 10 000 |  | 10 000 |  |
|  |  |  |  |  |  |
| **Výdavky spolu: 164 240** | **153 237** |  | **167 303** |  |

V Hrabovke, 01.02.2023

 Marta Kunová

 starostka obce

***K bodu: Úprava rozpočtu k 31.12.2022***

 **Uznesenie č. 6/2023**

Obecné zastupiteľstvo v Hrabovke **s c h v a ľ u j e** rozpočtové opatrenie, ktorým sa upravuje rozpočet obce Hrabovka podľa skutočného čerpania k 31.12.2022.

V Hrabovke, 01.02.2023

 Marta Kunová

 starostka obce

***K bodu: Dodatok k zmluvám o zriadení vecného bremena – verejný vodovod***

 **Uznesenie č. 7/2023**

Obecné zastupiteľstvo v Hrabovke :

1/ **schvaľuje** Dodatok č. 1 k zmluve o zriadení vecného bremena s **Obcou Zamarovce** uzatvorenej 16.07.2021 a poveruje starostku obce podpisom Dodatku č.1 a zabezpečenie jej vloženia do katastra.

2/ **schvaľuje** Dodatok č. 1 k zmluve o zriadení vecného bremena s firmou **TADe - dto - X spol. s r.o** **Trenčín** uzatvorenej 10.12.2021 a poveruje starostku obce podpisom Dodatku č.1 a zabezpečenie jej vloženia do katastra.

V Hrabovke, 01.02.2023

 Marta Kunová

 starostka obce

***K bodu: Plán kultúrnej činnosti na rok 2023***

 **Uznesenie č. 8/2023**

Obecné zastupiteľstvo v Hrabovke **s c h v a ľ u j e** Plán kultúrnej činnosti na rok 2023.

V Hrabovke, 01.02.2023

 Marta Kunová

 starostka obce

***K bodu: Rôzne***

 **Uznesenie č. 9/2023**

Obecné zastupiteľstvo v Hrabovke **s c h v a ľ u j e** úhradu nedoplatku, vzniknutého na základe úniku vody u odberateľa Jozefa Stehela vo výške 1860,65 €, rozpísať v splátkovom kalendári na 12 rovnomerných splátok.

V Hrabovke, 01.02.2023

 Marta Kunová

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Mgr.Bulejková** | **Ing.Čičo** | **Čulen** | **Mráziková** | **Ing.Plško** |
| 1/2023 | **I** | **I** | **I** | **O** | **I** |
| 2/2023 | **I** | **I** | **I** | **I** | **I** |
| 3/2023 | **I** | **I** | **I** | **I** | **I** |
| 4/2023 | **I** | **I** | **I** | **I** | **I** |
| 5/2023 | **I** | **I** | **I** | **O** | **I** |
| 6/2023 | **I** | **I** | **I** | **O** | **I** |
| 7/2023 | **I** | **I** | **I** | **I** | **I** |
| 8/2023 | **I** | **I** | **I** | **I** | **I** |
| 9/2023 | **I** | **I** | **I** | **I** | **I** |
|  |  |  |  |  |  |
|  |  |  |  |  |  |

**Vysvetlivky: I - za O – zdržal sa**

 **X - proti N - neprítomní**

**Overovatelia:**

Ing. Lukáš Čičo .........................................

Eva Mráziková .........................................

**Zapísala:**

Mgr. Janka Štefánková .........................................

Marta Kunová starostka obce